固定收益证券是相对于股票证券而言个，后者一般性侪呒没定期定量个分红或者另外形式个现金收入。一间公司要想做得大一眼，总需要进行融资来收购合并、购买设备或土地、或者发展新个业务。投资者畀铜钿个时限是看该个公司个风险特征来定个。该个公司可以通过放弃自家股权来发行新股筹资，也可以通过承诺会得定期定量偿还债务来借债。股票通常是勒交易所里向进行交易，而固定收益证券一般性是通过场外交易。